open-index/open-wikipedia-markdown huggingface dataset:
Maceda (homónimos)

Como topónimo **Maceda** pode referirse a:

;En Galiza
***Comarca de Allariz - Maceda**,  comarca da provincia de Ourense;
****Maceda**, concello de dita comarca;
*****Maceda**, parroquia de dito concello;
******Maceda**, lugar de dita parroquia;
***Maceda**, parroquia do concello do Corgo;
****Maceda**, lugar de dita parroquia;
***Maceda**, parroquia do concello de Melide;
****Maceda**, lugar de dita parroquia;
***Maceda**, parroquia do concello de Palas de Rei;
****Maceda**, lugar de dita parroquia;
***Maceda**, lugar na parroquia de Montecubeiro, no concello de Castroverde;
***Maceda**, lugar da parroquia de Mosteiro, no concello de Outeiro de Rei;
***Lamaceda**, lugar da parroquia de San Pedro de Viveiro, no concello de Viveiro.

## Véxase tamén
### Outros artigos
La barraca (homónimos)

Co nome español de **La barraca** podemos referirnos a:
* La Barraca, compañía de teatro intinerante creada e dirixida por Federico García Lorca.
* *La barraca*, novela de Vicente Blasco Ibáñez.
* *La barraca*, adaptación televisiva da novela de Blasco Ibáñez.
Estación de Almería

A **estación de Almería**, chamada **intermodal**, é a única estación de ferrocarril e autobús da cidade de Almería, en Andalucía.

## Edificio
A antiga estación de ferrocarril de Almería, agora en desuso, foi rematada en 1893 en arquitectura de ferro e cristal. Dise que foi deseñada por Alexandre Gustave Eiffel, aínda que é máis fiable que fose deseñada por un dos seus discípulos. A súa fachada principal é de tres corpos. Nas súas funcións de estación foi substituída polo edificio lateral da  estación intermodal, que ademais concentra o maior tráfico de autobuses da provincia.
Antiga estación de Almería, agora en desuso|miniatura
Desde 2005 os trens foron desprazados á nova estación intermodal, situada uns metros antes da antiga, que como o seu propio nome indica une servizos ferroviarios e por estrada. Foi a primeira estación intermodal construída en España.

## Servizos ferroviarios 
O tráfico ferroviario foi sempre escaso en Almería. Tradicionalmente chegaba só a liña Moreda-Guadix-Almería de vía única electrificada, que nunca tivo gran tráfico de viaxeiros. A electrificación só se usaba para os trens de mineral cara ao Marquesado, debido ás fortes pendentes. Unha vez que o servizo de mercadorías desaparece tralo peche das minas, a electrificación (3.000 V) desactívase. É estación términi de trens.

Actualmente chegan a esta estación os seguintes trens: 
*R-598: procedente de Sevilla cubrindo a liña A-3 de media distancia, 4 trens por sentido. 
*Arco *García Lorca*: procedente de Barcelona. Non circula a diario, pois o tren alterna o destino dunha das súas gallas e circula un día ata Moreda e outro ata Almería. 
*Talgo: procedente de Madrid, 2 trens por sentido.

Prevese a chegada da alta velocidade a esta estación desde Murcia (2012-2015).

## Autobuses 
O tráfico de autobuses é significativamente maior có de trens, e cobre case todos os destinos españois posibles. Tamén parten de aquí autobuses interurbanos que comunican Almería con outros concellos da provincia.
Estación de Granada

A **estación de Granada** é a estación de ferrocarril da cidade de Granada. Nela chegan e parten trens con destino a Alxeciras, Almería, Córdoba, Linares, Madrid e Sevilla.

## Servizos ferroviarios 
### Media Distancia 
O servizo **A-5** de Renfe, **Alxeciras-Granada**, realízase tres veces ao día en ambos os sentidos, nos trens Andalucía Exprés.
 
O **Sevilla-Almería**, catro veces ao día por sentido, cunha parada en Granada. Para rematar, só hai un tren diario de **Granada a Linares-Baeza**, que sae ás 13:35. O tren chega de regreso a Granada ás 20:04.

### Longa Distancia 
Son tres os tipos de tren que teñen esta estación como orixe, os trens Altaria Madrid-Granada, unha rama do Arco "García Lorca" e o Trenhotel "Gibralfaro", ambos entre Granada e Barcelona.
Estación de Alxeciras

A **Estación de Algeciras** é unha estación de ferrocarril de Adif, situada na cidade de Alxeciras. É a terminal da liña Bobadilla-Alxeciras. Nela chegan e parten trens con destino a Ronda, Granada, Córdoba e Madrid.

Atópase moi ben comunicada, ao estar situada na antiga travesía da estrada Cádiz-Málaga, xusto en fronte dunha estación de autobuses e a 500 metros do porto e heliporto da cidade.
  
## Historia 
A primeira estación de ferrocarril de Alxeciras inaugurouse o 6 de outubro de 1890 xunto coa vía férrea Bobadilla-Alxeciras, unha infraestrutura de carácter radial que permitía comunicar a cidade co interior da provincia de Cádiz.

[miniatura|Antigo tren [Estrella, Renfe|Estrella chegando á estación]]
Pouco antes de chegar á estación terminal, a vía bifúrcase cunha galla que chega ata o porto de Alxeciras, para permitir o transporte de mercadorías. Na actualidade esta vía está sen electrificar. Con todo, grazas á modernización das vías entre Madrid e Andalucía o tempo de percorrido deste treito diminuíu notablemente (entre Alxeciras e Madrid leva aproximadamente 5 horas e 30 minutos; e a Granada, 4 horas e 20 minutos).

A estación está ben comunicada, ao pé da N-340, e xusto en fronte da estación de autobuses.

## Trens 
A ela chegan e parten trens con destino a Ronda, Granada, Córdoba e Madrid.

### Media distancia Renfe 
O servizo A-5 de Renfe, Alxeciras-Granada, realízase tres veces ao día en ambos os sentidos, nos trens Andalucía Exprés. Tamén hai un tren diario de Ronda a Alxeciras á mañá, e outro de Alxeciras a Ronda á tarde.

### Longo percorrido 
O servizo Altaria Madrid-Alxeciras realízase dúas veces ao día en ambos os sentidos.

## Futuro 
A liña de alta velocidade Bobadilla-Alxeciras está incluída no *Plan Estratéxico de Infraestruturas e Transporte 2005-2020*. Actualmente atópase en execución de obras o tramo entre Bobadilla e Ronda, cunha velocidade de proxecto de 300&nbsp;km/h.

Prevese que atravesar a Serranía de Ronda será unha dificultade para o trazado da liña de alta velocidade, polo que podería ter unha velocidade de proxecto máis baixa.

A estación de Alxeciras tamén será terminal do Corredor da Costa do Sol, un proxecto do Ministerio de Fomento e a Xunta de Andalucía para unir a cidade con Málaga por ferrocarril de altas prestacións.

## Notas
Misa (homónimos)

O termo **Misa**, pode referirse a:

*A **misa**, rito cristián;
*A **misa**, tipo de composición musical pensada para acompañar os ritos relixiosos e que consta de kyrie, sanctus e agnus Dei como elementos obrigatorios, e que ademais inclúe o gloria, o credo e outros elementos que dependen do tempo litúrxico ou da ocasión, como o Dies irae nas misas de defuntos ou réquiems.

Como apelido **Misa**, de orixe galega (Belesar, Baiona) pode referirse a:

*O **Marquesado de Misa**, que concedeu Afonso XIII (a raíña rexente María Cristina) en 1889, vacante dende 1954;
***Manuel Misa Bertemati** (Baiona, 1815-Londres, 1909), primeiro Marqués de Misa, filántropo galego.

## Véxase tamén
### Outros artigos
Célula (homónimos)

O termo **célula** (do latín *cellula*, "cuarto pequeno") pode facer referencia:

* Á **célula**, a unidade elemental morfolóxica e funcional dos seres vivos.
* Á **célula fotoeléctrica**, un elemento eléctrico sensible á luz.
* Á **célula de Hadley**, un fenómeno da atmosfera terrestre.
* Á **célula electrolítica**, un dispositivo utilizado para a descomposición mediante corrente eléctrica de corpos ionizados.
* Á **célula dunha organización**, un grupo funcional independente dentro dunha organización.
* Á **célula militar da UE**.
* A un **autómata celular**.
* A **Célula**, un personaxe do manga e anime *Dragon Ball*.
* Á **cela** ou célula dun mosteiro.

## Véxase tamén
### Outros artigos
*Cela
.us

**.us** é o dominio de Internet propio dos Estados Unidos de América, sendo un dos máis antigos dos existentes.

Segundo o regulamento ICANN, o dominio debe ter dúas letras, polo que foron escollidas **us** de *United States*.
.mx

**.mx** é o dominio de segundo nivel xeográfico para Internet de México; o dominio de segundo nivel pódese formar con: *.com.mx*.
Eleusinion

**Eleusinion** é un templo da Acrópole de Atenas relacionado cos cultos eleusinos a Deméter, deusa da agricultura. No devandito templo, as procesións que ían de Eleusis ata Atenas, depositaban as reliquias sagradas, para despois partir con elas de novo en procesión para os misterios menores.
Está localizado na base da acrópole e xogou tamén un papel moi importante no Festival Panatenaico.
Santuario de Artemisa Brauronia

O **Santuario de Artemisa Brauronia** está situado na Acrópole de Atenas, entre os Propileos e a Calcoteca. Construído sobre o -430, crese que tomou parte no seu proxecto de edificación o arquitecto Mnesicles cando estaba realizando os Propileos. O edificio do santuario tiña unha forma trapezoidal con dúas ás laterais e dous pórticos ou *stoá* duns 38 metros de lonxitude por 7 metros de largo.

Estaba dedicado a Artemisa, divindade representada como un oso e protectora das mulleres embarazadas e do parto; no santuario atopábase unha figura arcaica de xóanon da deusa e outra realizada, segundo Pausanias, por Praxíteles no século -IV Durante as festas brauronias celebradas en honor seu, as nenas que estaban consagradas á deusa recibían o nome de osas.
Calcoteca

[miniatura|250px|Reconstrución xerada por ordenador da Calcoteca (estrutura en branco). A estrutura visíbel á esquerda é o [Partenón.]]
A **calcoteca** pertence ao conxunto de edificios da Acrópole de Atenas, construído o -380 - -370, á beira do muro oriental do Santuario de Artemisa Brauronia.

A calcoteca uníase co Partenón percorrendo un pequeno tramo de camiño mediante uns chanzos. Tiña un pequeno pórtico engadido posteriormente a comezos do século -IV.

Era un lugar destinado á custodia de bronces e ofrendas para a deusa Atenea.

## Notas 
* Historia de arte clásica. Profesor David Vilaplana Zurita.
Pandroseion

miniatura|dereita|250px|Reconstrución do Pandroseion como sería sobre o -421
O **Pandroseion** (en grego, *Πανδρόσειον*) foi un santuario localizado na Acrópole de Atenas. Estaba dedicado a Pándroso, unha das fillas de Cécrope I o primeiro rei de Atenas. Ela, foi a primeira sacerdotisa de Atenea. Estaba localizado no lado norte de la meseta de la Acrópolis, un lugar dedicado aos mitos áticos ocupando, polo leste, o espazo adxacente ao Erecteión, polo sur o espazo próximo ao antigo templo de Atenea e tiña, ao norte, o Hecatompedón.
miniatura|Planta do Pandroseion (1 = Templo de Pandrosa , 2 = Stoa, 3 = Pandroseion / Cécropion, 4 = Altar de Zeus Herkéios, 5 = Oliveira sagrada, 6 = Thalassa, filla de Poseidon, 7 = Stomion, 8 = Tridente de Poseidon, 9 = Localizacion do futuro Erecteion).
O santuario consistía nun patio rectangular que contiña o altar de Zeus Herkeios (protector do fogar) e a oliveira sagrada que Atenea regalara á cidade de Atenas, tras a súa vitoria sobre Poseidón na loita polo país de Ática. O monumento consistía nun patio rectangular parcialmente rodeado de muros. Los restos máis antigos do período micénico foron descubertos nesta área. 

Xunto coa ninfa do rocío, Pándrosa, (grego antigo: Πανδρόσος, de δρόσος, rocío), tamén foi adorada aquí a outra deusa da fertilidade, Thallo (Θαλλώ, o portador de flores).

A esquina sueste daba acceso á tumba de Cécrope.

## Notas 
## Véxase tamén 
### Bibliografía 
* 

### Ligazóns externas 
* Pandroseion, Acrópole en Planetware.com
Atán

Como topónimo **Atán** pode referirse a:

***Atán**, parroquia do concello de Pantón;
****Cima de Atán**, lugar de dita parroquia;
***Vilatán**, parroquia do concello do Saviñao;
****Vilatán**, lugar de dita parroquia;
***Atán**, lugar da parroquia de Mazaricos, no concello de Mazaricos;
***Batán**, lugar da parroquia de Aldixe, no concello de Abadín;
***O Batán**, lugar da parroquia de Monteagudo, no concello de Arteixo;
***O Batán**, lugar da parroquia de Dormeá, no concello de Boimorto;
***O Batán**, lugar da parroquia de San Martiño de Porto, no concello de Cabanas;
***O Batán**, lugar da parroquia de Ramil, no concello de Castro de Rei;
***O Batán**, lugar da parroquia de Santa Baia de Castro, no concello de Coristanco;
***O Batán**, lugar da parroquia de Loureiro, no concello de Cerdedo-Cotobade;
***O Batán**, lugar da parroquia de San Tomé de Lourenzá, no concello de Lourenzá;
***O Batán**, lugar da parroquia de Santo Adrao de Lourenzá, no concello de Lourenzá;
***O Batán**, lugar da parroquia de Tioira, no concello de Maceda;
***O Batán**, lugar da parroquia de Meis, no concello de Meis;
***O Batán**, lugar da parroquia do Novelúa, no concello de Monterroso;
***O Batán**, lugar da parroquia de Rebón, no concello de Moraña;
***O Batán**, lugar da parroquia de Burgo, no concello de Muras;
***O Batán**, lugar da parroquia de San Pedro de Nós, no concello de Oleiros;
***O Batán**, lugar da parroquia de Leira, no concello de Ordes;
***O Batán**, lugar da parroquia de Mandaio, no concello de Oza-Cesuras;
***O Batán**, lugar da parroquia de Vilamourel, no concello de Paderne;
***O Batán**, lugar da parroquia de Ramil, no concello de Palas de Rei;
***O Batán**, lugar da parroquia de Vilar de Ortelle, no concello de Pantón;
***O Batán**, lugar da parroquia de Sa, no concello do Páramo;
***O Batán**, lugar da parroquia de Posmarcos, no concello da Pobra do Caramiñal;
***O Batán**, lugar da parroquia do Araño, no concello de Rianxo;
***O Batán**, lugar da parroquia de Naraío, no concello de San Sadurniño;
***O Batán**, lugar da parroquia de Mezonzo, no concello de Vilasantar;
***O Batán**, lugar da parroquia de Chavín, no concello de Viveiro;
***O Batán**, lugar da parroquia de Galdo, no concello de Viveiro;
***Vilariño de Batán**, lugar da parroquia de San Mamede de Belaz, no concello de Portomarín;
***Pumardatán**, lugar da parroquia de Amil, no concello de Moraña;
***Vilatán**, lugar da parroquia de Baroncelle, no concello de Abadín.

;Mosteiro de Galiza
***Mosteiro de Santo Estevo de Atán**, edificación relixiosa que se atopa na marxe esquerda do río Miño, na parroquia de Atán, no concello de Pantón.

## Véxase tamén
### Outros artigos
Wilhelm Dörpfeld

[miniatura|Wilhelm Dörpfeld e [Heinrich Schliemann en Löwentor, Micenas (1885)]]
**Wilhelm Dörpfeld**, nado o 26 de decembro de 1853 e finado o 25 de abril de 1940, foi un arquitecto e arqueólogo alemán que participou nas escavacións levadas a cabo entre 1877 e 1881 en Olimpia, e posteriormente, xunto a Heinrich Schliemann, en Orcómeno e en Troia.

## Traxectoria 
En Troia participou nas escavacións desde 1882 e desenvolveu plenamente a técnica da estratigrafía. No curso da escavación de 1890 atopou restos dun edificio que contiñan cerámicas similares a outros fragmentos achados en Orcómenos, Micenas e Tirinto, polo que deduciu que o estrato que contiña os restos, chamado Troia VI, era o contemporáneo co maior auxe da civilización micénica, e por tanto se podería identificar coa cidade cantada por Homero na *Ilíada,* refutando así a opinión de Schliemann de que Troia II era a Troia homérica.

Trala morte de Schliemann, Dörpfeld proseguiu os escavacións en Troia en 1893 e 1894, desenterrando gran parte do estrato correspondente á cidadela de Troia VI, e observando que a cidade sucumbira violentamente tras un grande incendio. Non chegou a achar a cidade inferior que foi descuberta por Manfred Korfmann a partir de 1988, pero xa supuxera que esta cidade inferior se chegaría a descubrir, posto que algunhas sondaxes que encargou a varios especialistas acharan indicios diso.

En 1902 publicou *Troia und Ilion. Ergebnisse der Ausgrabungen in den vorhistorischen und historischen Schichten von Ilion 1870-1894*, que contén as súas conclusións acerca das escavacións de Troia.

## Véxase tamén 
### Bibliografía 
* Dieter Hertel. *Troya*, páxinas 31-33. Madrid, Acento, 2003. ISBN 84-483-0737-2
* Carlos Moreu. *La guerra de Troya*, páxinas 60-63. Madrid, Oberon, 2005. ISBN 84-96052-91-5
Arreforión

O **Arreforión** era un edificio identificado no ano 1920 polo arquitecto alemán Wilhelm Dörpfeld situado na parte norte da Acrópole de Atenas, xunto á muralla de Pericles, era o lugar onde as Canéforas, catro mozas nobres gregas recibían preparación para a realización do peplo utilizado nas procesións das Panateneas.
O edificio tiña unha planta cadrada de doce metros de lado e consistía nunha sala única cun pórtico, un patio cunha saída posterior mediante unha escaleira que conectaba co templo de Afrodita, na parte baixa da rocha da acrópole despois duns pasos subterráneos. A súa construción está datada no ano -470.

## Notas 
## Véxase tamén
### Outros artigos
*Arréforas
.tv

**.tv** é un dominio de Internet pertencente a Tuvalu.

Está dentro do grupo de dominios de nivel superior xeográfico (ccTLD); aínda que moitas veces, este dominio está usado por canles de televisión pola coincidencia da abreviatura.

## Historia 
O dominio é operado hoxe en día por dotTV, unha empresa de Verisign, na que o goberno de Tuvalu posúe o 20%. No 2000, Tuvalu negociou un contrato de leasing polo nome do dominio .tv en Internet por un valor de US$50 millóns en royalties durante un período de 12 anos. Desta forma, o goberno de Tuvalu recibe un pago trimestral de US$1 millón polo uso deste dominio de nivel superior.

Os enormes ingresos obtidos por Tuvalu desde a comercialización do dominio .tv xeraron controversia no pequeno país, principalmente debido a que ademais de sitios relacionados coa televisión, rexistráronse moitos sitios de carácter pornográfico. Moitos habitantes de Tuvalu, maioritariamente cristiáns, senten conflito por beneficiarse indirectamente desa industria. Por outra banda, grazas ao diñeiro obtido da comercialización do dominio *.tv*, Tuvalu puido custear a súa entrada nas Nacións Unidas desde 2001. Alí a representación de Tuvalu foi activa, sobre todo ao mostrar o seu apoio a Taiwán, o seu aliado económico.

O 14 de decembro de 2006, Verisign anunciou unha alianza coa empresa Demand Media, dirixida polo expresidente de MySpace, Richard Rosenblatt, para comercializar o nome do dominio de nivel superior .tv como a dirección web preferida para contidos multimedia. Os nomes premium .tv non se poden transferir a outros rexistradores e as súas tarifas de renovación anuais son iguais ás tarifas de rexistro inicial «buy now».

O 16 de marzo de 2010, Sedo anunciou a súa unión con Verisign para levar a cabo unha poxa exclusiva de 115 nomes de dominios .tv premium o 1 de abril, os cales implicarían unha tarifa de renovación anual estándar corrente sen importar o prezo de pechadura da venda. O 19 de marzo, Verisign anunciou que os nomes .tv premium estarían dispoñibles a través dunha canle ampliada de rexistradores de .tv; a compañía rebaixou, ademais, drasticamente os prezos dos nomes .tv premium e converteu en .tv non premium a un significativo número dos .tv premium mellor clasificados nos buscadores de Internet. Desta forma, Verisign levantou as barreiras que habían desalentado os investimentos na extensión. tv por parte de grandes domainers, investidores e desenvolvedores de nomes de dominio.

Debido á participación de Verisign e ao feito de que a compañía ten a súa sede nos Estados Unidos, o nome de dominio está suxeito ás leis dese país. Os primeiros dominios .tv foron confiscados polo goberno dos Estados Unidos como parte da Operation Fake Sweep realizada antes da Super Bowl XLVI.

## Notas 
## Véxase tamén 
### Outros artigos 
* Dominio de nivel superior xeográfico
* DNS
Javier Cobián

**Francisco Javier Cobián Salgado**, nado na Estrada o 7 de febreiro de 1944 e finado en Pontevedra o 28 de agosto de 2021, foi un xestor administrativo e político galego.

## Traxectoria 
Trasladouse coa familia de neno a Pontevedra. Mentres o pai estaba enfermo. A xestoría estaba situada na glorieta de Compostela.

Membro do Partido Popular, presentouse como cabeza de lista dese partido ás eleccións municipais de 1987, logo de que o alcalde Rivas Fontán decidise ir como independente, pero quedou de terceira forza por detrás do propio Fontán, que revalidaría a alcaldía, e mais do PSOE. Porén, xa coa rebeldía de Rivas Fontán fóra de carreira, nas eleccións municipais de 1991 encabezou a candidatura popular e foi elixido alcalde de Pontevedra, mando que mantivo dende o ano 1991 ata o 1995 en representación do Partido Popular de Galicia.

Presidiu a comisión polo campus da Universidade de Vigo en Pontevedra. Durante o seu mandato o cuartel de San Fernando quedou transformado na facultade de Belas Artes. Logo dun enfrontamento con Manuel Fraga pola localización da Escola universitaria de Forestais, que finalmente foi para Lugo, deixou a política e non se presentou á reelección nas seguintes eleccións municipais. Tras deixar a alcaldía rexentou unha xestoría en Vigo, onde seguiu colaborando ata o seu falecemento.

## Vida persoal 
Casou en Vigo con Teresa Mosquera Pérez e foi pai de Mónica, María e Cayetana Cobián Mosquera.

## Notas
Cirio

O termo **Cirio** pode referirse a:

***Candea**, fonte de iluminación xeralmente de cera ou a parafina.

Como topónimo, pode referirse a:

;En Galiza
***Cirio**, parroquia do concello de Pol;
****Cirio**, lugar de dita parroquia.

## Véxase tamén
### Outros artigos
***Cira**, parroquia do concello de Silleda.
Sistema Ibérico

miniatura|300px|Vista do Moncayo desde AlcaláO **Sistema Ibérico** é unha cordilleira de montañas de altitude media que limita a Meseta Central de España. Algúns dos seus picos máis importantes son o Moncayo (2.313 m), o seu cume de maior altitude, o monte San Lorenzo (2.262 m), o Pico de Urbión (2.228 m), o pico de Javalambre (2.020 m) ou o de Peñarroya (2.024 m). Neles nacen ríos como o Douro, o Texo, o Turia, o Xúcar ou o Cabriel. Este sistema separa a Meseta Central da Depresión do Ebro, caracterizando os climas de ambas as rexións.
Dana Wynter

**Dana Wynter**, nada en Berlín o 8 de xuño de 1931 e finada en Ojai, California o 5 de maio de 2011, foi unha actriz alemá, cunha longa carreira internacional iniciada na década de 1950.

## Traxectoria 
Educouse en Inglaterra e na adolescencia foi vivir a Suráfrica, iniciando estudos de Medicina na Universidade Rhodes. En 1956 recibiu un Globo de Ouro á mellor actriz revelación, en conxunto con Anita Ekberg e Victoria Shaw. En 1981 divorciouse do seu marido, Greg Bautzer, con quen tivo un fillo, Mark Ragan Bautzer, nado o 29 de xaneiro de 1960.

## Filmografía 
* *The Crimson Pirate* (1952) (como Dagmar Wynter)
* ''The View from Pompey's Head* (1955)
* *Invasion of the Body Snatchers* (1956)
* *D-Day the Sixth of June* (1956)
* *Something of Value* (1957)
* *Fräulein* (1958)
* *In Love and War* (1958)
* *Shake Hands with the Devil* (1959)
* *Sink the Bismarck!* (1960)
* *On the Double* (1961)
* *The List of Adrian Messenger* (1963)
* *Companions in Nightmare* (1968)
* *Airport* (1970)
* *Santee'' (1973)

## Notas 
## Véxase tamén 
### Ligazóns externas 
* IMDb.com .
Meseta Central

[miniatura|dereita|250px|Relevo da [Península Ibérica.]]
[miniatura|250px|Vista panorámica da Meseta Central ([Submeseta Sur).]]
[miniatura|250px|Paisaxe de [Peñalba de Ávila (Submeseta Norte).]]

A **Meseta Central** é a unidade de relevo máis antiga da Península Ibérica e a que ocupa a maior parte da súa superficie. A súa orixe atópase no macizo hespérico xurdido co movemento de oroxénese herciniano na era primaria. Este macizo foi arrasado pola erosión na era secundaria quedando convertido nunha penechaira que constitúe o zócolo da actual meseta, posteriormente alterado na era terciaria polos movementos da oroxénese alpina e a erosión e sedimentación ocorridas na era cuaternaria.

Durante a era Terciaria a oroxénese alpina afectou ao antigo macizo hespérico alterando os seus rebordes, producindo a aparición do Macizo Galaico, os montes de León e os Montes Vascos e o pregamento dos seus rebordes como son a Cordilleira Cantábrica, ao norte, o Sistema Ibérico, ao nordés, e a flexión-falla de Serra Morena ao sur. Esta oroxénese produciu o choque da placa africana contra a europea comprimindo no medio aos restos de macizo hespérico producindo ademais a fractura do zócolo que deu lugar aos montes de Toledo e o Sistema Central. Ademais os restos do macizo bascularon cara ao oeste sendo máis tarde sometidos a un proceso de sedimentación que está máis presente no seu lado oriental.

O resultado final dos procesos xeolóxicos é unha meseta cunha altitude media ao redor dos 600 metros, aínda que a altitude media da Submeseta Norte, a situada ao setentrión do Sistema Central, é maior que a meridional e onde o proceso de sedimentación é maior no seu lado oriental mentres que o occidental son máis visibles os materiais duros e cristalinos orixinais do macizo hespérico. A concepción da Meseta Central como unha gran alti-chaira separada do resto e situada no centro da Península é relativamente recente e non existía antes do século XIX: foi Alexander von Humboldt, precisamente, quen primeiro falou da existencia desta unidade do relevo central español.

## Véxase tamén 
### Outros artigos 
* Mesa (xeomorfoloxía)
* Meseta
Meseta Norte

miniatura|dereita|250px|Relevo da Península Ibérica
[miniatura|dereita|250 px|Paisaxe típico da Meseta Norte na [provincia de Ávila]]

**Meseta Norte** ou **Submeseta Norte** é a denominación que recibe a parte norte da Meseta Central española, situada ao norte do Sistema Central. Abarca a maior parte da Comunidade Autónoma de Castela e León. Caracterízase por un clima mediterráneo con trazos de continentalidade: invernos longos e fríos e veráns curtos e cálidos. A súa peculiar paisaxe, chairo e desprovisto de vexetación deu lugar á imaxe tradicional da España interior.

Ata datas recentes a agricultura de secaño foi o principal recurso económico desta rexión. Con todo, desde que en 1986 España ingresase na entón Comunidade Económica Europea (actual Unión Europea), a agricultura tivo que deixar o seu sitio a outras actividades e a poboación activa do sector primario reduciuse enormemente.

## Véxase tamén 
### Outros artigos 
* Meseta Central
* Submeseta Sur ou Meseta Sur
Cohiba

**Cohiba** é unha marca de cigarros puros cubanos. Adoita obter as puntuacións máximas nas competicións internacionais.
Cohiba foi orixinalmente unha marca privada que subministraba exclusivamente a Fidel Castro e a altos cargos do goberno cubano e oficiais do partido comunista. A miúdo ofrecidos como regalo diplomático, a marca Cohiba desenvolveu un status de "culto". Foi lanzada comercialmente para a venda ao público en 1982.

## Historia
A marca Cohiba naceu en 1966, adquirindo fama rapidamente a partir do rexistro da marca en 1969, sendo o seu nome moi antigo. Xa en 1492 os primeiros poboadores da illa de Cuba coñecían e empregaban a planta do tabaco e chamaban Cohiba ao rolo rústico da solanácea que fumaban.
 
O tabaco destinado á elaboración do Cohiba é moi especial. Medra a plenitude unicamente en certas veigas finas, escollidas na zona de Vuelta Abajo, na provincia de Pinar del Río.

A marca de fábrica estaba orixinalmente reservada para o uso diplomático exclusivamente. En 1982, tres tipos de Cohibas foron introducidos aos non-diplomáticos: os Lanceros, os Coronas Especiales e os Panatelas. Tres novas marcas foron agregadas aos Cohibas en 1989: os Esplendidos, os Robustos e os Exquisitos. Estes últimos son coñecidos como "a liña clásica". Vitais para Cohiba foron os cinco agregados en 1992, creando así o que se coñece como a "Liña 1492". Estes foron: o "Siglo I", "II", "III", "IV" e "V".

## Comercialización
O Cohiba comercialízase en España, Francia, Suíza, Gran Bretaña, Benelux, Hong Kong, México, Arxentina, Alemaña, Canadá, Colombia, Venezuela, Brasil, o Caribe, África e Oriente Medio.

## Notas
*Bati, Anwer - *The Cigar Companion* (1997, Reimpreso: 1998-2000, 2003), ISBN 1840924136.
*LeRoy, Bernard e Maurice Szafran - *The Illustrated History of Cigars* (Londres: Harold Starke, 1993), ISBN 187245710X.
*Nee, Min Ron - *An Illustrated Encyclopaedia of Post-Revolution Havana Cigars* (2003, Reimpreso: 2005), ISBN 3-9809308-2-3.
*Perelman, Richard B. - ''Perelman's Pocket Cyclopedia of Cigars'', Terceira edición (2005), ISBN 1-893273-06-7.

## Véxase tamén
### Outros artigos
*Tabaco
*Puro
### Ligazóns externas
* Sitio web de Habanos
Meseta Sur

miniatura|dereita|250px|Relevo da Península Ibérica.
[miniatura|250px|dereita|[A Mancha, na Meseta Sur.]]

Denomínase **Meseta Sur** ou **Submeseta Sur** á parte da Meseta Central española que se atopa ao sur do Sistema Central (separándoa da Meseta Norte). Esténdese ata Serra Morena polo sur e ata o Sistema Ibérico polo leste. A parte occidental está dividida nos vales do Tajo e do Guadiana polos Montes de Toledo. Comprende as comunidades autónomas da Comunidade de Madrid, Castela-A Mancha e Estremadura. É máis árida que a Submeseta Norte.

## Véxase tamén 
* Meseta Central 
* Submeseta Norte ou Meseta Norte
Cariño (homónimos)

O topónimo **Cariño** pode referirse a:

;En Galiza
***Cariño**, concello da comarca do Ortegal;
****Cariño**, parroquia de dito concello;
*****Cariño**, lugar de dita parroquia;
*****Cariño de Arriba**, lugar de dita parroquia;
***Cariño**, lugar da parroquia de Castro, no concello de Boiro;
***Cariño**, lugar da parroquia de Doniños, no concello de Ferrol.

## Véxase tamén
### Outros artigos
## Véxase tamén
### Outros artigos
***Cadriño**, lugar da parroquia de San Simón da Costa, no concello de Vilalba.
Montecristo

miniatura|dereita|250px|Cigarro Montecristo
Co termo de **Montecristo** ou **Monte Cristo** pode facer referencia a:

## Lugares
* Illa de Montecristo, unha illa italiana no arquipélago Toscano;
* Montecristo, unha vila colombiana.
* Monte Cristo Peak, unha montaña no estado de Washington, Estados Unidos;
* Monte Cristo, unha cidade pantasma no Estado de Washington;

## Outros
* Montecristo (tabaco), o nome de dúas marcas de puros, unha producida na illa de Cuba por Habanos SA, a compañía estatal de tabaco cubana; e a outra producida en La Romana, República Dominicana, pola compañía franco-española de tabaco Altadis.
* Monte Cristo (compañía), unha empresa de videoxogos
* Monte Cristo Cottage, Casa de verán de Eugene O'Neill
*a telenovela arxentina *Montecristo*, de 2006, inspirada na novela de Alexandre Dumas;

## Véxase tamén
**Le Comte de Monte-Cristo*, unha novela de Alexandre Dumas.
Hirundo cucullata

miniatura|dereita|220px|Hirundo cucullata.
***Hirundo cucullata*** é unha ave do xénero Hirundo, unha grande andoriña. Cría no sur de África, principalmente en Suráfrica, Namibia e sur de Zimbabwe, e pasa o inverno en Angola, Tanzania e no sur do Congo.
Canis

***Canis*** é un xénero da familia *Canidae*, orde dos carnívoros; o número exacto de especies é obxecto de disputas, se se consideran ao can e ao dingo coma subespecies de *Canis lupus* ou coma especies en dereito propio e se se consideran ou non *Canis rufus* e *Canis lycaon*, ambas con dúbidas sobre a súa validez. Polo tanto inclúe 6 especies seguras e outras 4 posíbeis.

O xénero orixinouse probabelmente en América do Norte a finais do Plioceno ou comezos do Plistoceno, hai arredor dun millón de anos. Hoxe atópase en estado salvaxe en toda América, en Europa, en África, Asia e Australia; a distribución do can é case coextensiva coa do ser humano, cubrindo case todo o globo.

As especies de *Canis* amósanos unha gran variedade de tamaños, dende os 75&nbsp;kg que pode acadar *C. lupus* —máis aínda en razas especialmente seleccionadas, coma o gran danés ou o mastín napolitano— até os 12 de *C. mesomelas* —considerabelmente menos en variedades domésticas de can, que ás veces non superan o quilogramo. Aínda así, non son infrecuentes os cruces cando a fisonomía o permite, o que complicou considerabelmente o establecemento das relacións xenéticas das distintas especies.
Neu Königsaue

**Neu Königsaue** é un antigo concello de 9,16&nbsp;km² e 343 habitantes (2007) de  Saxonia-Anhalt, Alemaña. Desde o 1 de xaneiro de 2009 forma parte do concello e da cidade de Aschersleben.
Chacal común

O **chacal común** ou **chacal dourado**, comunmente **chacal**, (*Canis aureus*) é un cánido parecido ao seu parente próximo o lobo no seu aspecto externo.

## Distribución 
Habita en rexións de clima máis cálido que as do lobo: nos Balcáns, sur de Rusia, Asia Menor e Central ata a India e África oriental. Vive sobre todo nos terreos de maleza espesa e abunda en zonas pantanosas e baixas e, sobre todo, nos canavais.

## Notas 
## Véxase tamén 
### Outros artigos 
* Adive
Provincia de Bolu

A **provincia de Bolu** é unha provincia turca, situada na parte noroeste de Asia Menor. A súa superficie é de 7410&nbsp;km², e en 2007 tiña unha poboación de 270.417 habitantes. A principal cidade é capital da provincia é a cidade de Bolu.

## División adiminstrativa 
A provincia de Bolu está dividida en 9 distritos:

* Bolu
* Dörtdivan
* Gerede
* Göynük
* Kıbrıscık
* Mengen
* Mudurnu
* Seben
* Yeniçağa
Puro

250px|miniatura|Un puro xunto ao seu envase.
Un **puro ** ou **cigarro puro** é un cigarro consistente nun paquete firmemente enrolado de tabaco secado e fermentado, liado sen papel, nunha folla de tabaco. Acéndese por un dos extremos para poder introducir o seu fume dentro da boca do fumador a través do outro extremo.

O tabaco para puros cultívase en cantidades significativas en nacións como o Brasil, o Camerún, Cuba, a República Dominicana, Honduras, Indonesia, México, Nicaragua e os Estados Unidos.

Os puros fabricados en Cuba considéranse dunha calidade inigualable, e por iso se lles coñece habitualmente como Habanos. A reputación cubana preséntase tanto polas características únicas da rexión de Vuelta Abajo, na provincia de Pinar del Río, ao oeste da illa, onde un microclima permite o cultivo de tabaco de alta calidade; como pola habilidade dos fabricantes cubanos do puro. Porén, moitos expertos cren que as mellores colleitas de Honduras, Nicaragua e San Andrés Tuxtla, en México, rivalizan cos cubanos. 
## Notas 
## Véxase tamén 
### Outros artigos 
* Cigarro
* Habano
* Tabaco
### Ligazóns externas 
* Como fumar un puro
* Páxina de Puros Cohiba
* Páxina de El Buen Habano
Romeo y Julieta

A partir da tradución castelá da obra teatral de William Shakespeare *Romeu e Xulieta*, **Romeo y Julieta** pode referirse a:

***Romeo y Julieta**, o nome de dúas marcas de puros premium, unha producida na illa de Cuba por Habanos S.A., a compañía estatal de tabaco cubana, e a outra producida en La Romana, República Dominicana, por Altadis SA.
***Romeo y Julieta**, unha marca de pitos cubana.
Raposo de orella curta

O **raposo de orella curta** (*Atelocynus microtis*) é un cánido propio de Suramérica, con preferencia en áreas boscosas con pouca acción humana disturbante. Mide de 70 a 100 cm de longo de corpo e 30&nbsp;cm de cola, que cando pende perpendicular ao chan vaina arrastrando. Pesa até 9 kg e ten unha altura de 35&nbsp;cm. Ten patas curtas e áxiles, e orellas curtas e redondeadas, de 3 a 5&nbsp;cm. Este cánido distínguese pola súa trompa de raposo e a grosa cola. A súa pelaxe é negra e gris vermella. Móvese coma un felino, e come pequenos mamíferos, peixes, insectos, froitas, réptiles. A especie na Lista de Especies en Risco.

É un dos cánidos máis raros e menos coñecidos do mundo. Crese que ten hábitos nocturnos e solitarios.

Vive na selva tropical a cerca de 1.000 msnm, na cunca do río Amazonas na Arxentina, Brasil, Perú, Ecuador, Colombia e probabelmente Venezuela.

## Notas
Escairón, Vilasante, O Saviñao

**Escairón** é unha vila da parroquia de Vilasante, capital do concello lugués do Saviñao, na comarca de Terra de Lemos. Segundo o IGE, en 2022 tiña 860 habitantes (426 homes e 424 mulleres). Isto supón un aumento con respecto ao ano 1999 cando tiña 835 habitantes.

## Economía 
En Escairón hai feira os días 8 e 19 de cada mes. Nesta vila está asentada a empresa Adegas Moure.

## Festas 
Carreira de burros (Escairón 2006).|dereita|miniatura
Na primeira semana de agosto celébranse as festas patronais na honra da Nosa Señora das Dores. Na mañá do último día de festa celébrase unha carreira de burros, seguida da competición do tiro de corda por parroquias.

## Lugares e parroquias 
### Lugares de Vilasante 
### Parroquias do Saviñao 
## Notas 
## Véxase tamén 
### Outros artigos 
* Lugares do Saviñao
### Ligazóns externas 
* Vídeo: Escairón - Lugo
* Vídeo: Escairón nevado
Vilasante

Como topónimo **Vilasante** pode referirse a:

;En Galiza
***Vilasante**, parroquia do concello de Cervantes;
****Vilasante**, lugar de dita parroquia;
***Vilasante**, parroquia do concello do Páramo;
****Vilasante**, lugar de dita parroquia;
***Vilasante**, parroquia do concello do Saviñao;
****Vilasante**, lugar de dita parroquia;
***Vilasante**, lugar da parroquia de Fontao, no concello de Sarria;
***Vilasante de Abaixo**, lugar da parroquia de Facha, no concello de Antas de Ulla;
***Vilasante de Arriba**, lugar da parroquia de Facha, no concello de Antas de Ulla.

## Véxase tamén
### Outros artigos
Estación de Antequera-Santa Ana

**Antequera-Santa Ana** é unha estación de alta velocidade de Adif, situada a 17&nbsp;km ao oeste do centro urbano de Antequera. Nela chegan e parten trens con destino a Alxeciras, Córdoba, Granada, Madrid e Málaga.

Esta estación forma parte da liña de alta velocidade Córdoba-Málaga. Situada no centro de Andalucía, é a estación homóloga de Bobadilla para alta velocidade, e está chamada a ser o principal enlace ferroviario da rexión no futuro.

## Características 
A liña de alta velocidade Córdoba-Málaga está deseñada para soportar velocidades de tráfico de ata 350&nbsp;km/h; con todo, os trens comerciais teñen un límite de velocidade de 300&nbsp;km/h.

Os 54,5 quilómetros desde Antequera-Santa Ana ata Málaga son cubertos polos trens AVE en 28 minutos, fronte aos 62 que necesitan os trens rexionais para realizar o traxecto equivalente entre a estación de Bobadilla e a capital provincial.

Un percorrido sen paradas intermedias entre Madrid e Antequera-Santa Ana require 2 horas e 11 minutos, o que representa unha velocidade media de 208&nbsp;km/h.

### Cambiador de ancho de vía 
A estación dispón dun cambiador de ancho de vía, mediante o cal os trens poden adaptar os seus eixos do ancho internacional ao ancho ibérico ou viceversa. Deste xeito, os trens que teñan como destino as estacións de Alxeciras ou Granada poden realizar o percorrido entre Córdoba e Antequera-Santa Ana polas vías de alta velocidade, o que permite acurtar o tempo da viaxe.

## Servizos ferroviarios 
### Longa distancia 
O servizo AVE Madrid-Málaga realízase en 15 ocasións ao día en ambos os sentidos, parando en Antequera-Santa Ana en cinco destas. O AVE Barcelona-Málaga circula unha vez ao día, parando nesta estación durante o día, e un tren Talgo comezará a prestar un servizo nocturno no mesmo traxecto desde o día 26 de xaneiro de 2009.

### Media Distancia 
O servizo Avant realízase en 5 ocasións ao día en ambos os sentidos, parando sempre en Antequera-Santa Ana.

## Véxase tamén 
* Estación de Antequera
* Estación de Bobadilla
Sistema Central

O **Sistema Central** é unha cordilleira situada no centro da Península Ibérica que ten unha orientación oeste-leste na súa metade oeste, e orientación suroeste-nordés na súa metade este. Ten unha lonxitude aproximada de 600&nbsp;km e vai desde o centro de Portugal ao Sistema Ibérico, situado no centro-nordés de España.

Constitúe a separación natural entre Castela e León, ao norte, e Castela-A Mancha, Comunidade de Madrid e Estremadura, ao sur. Tamén representa a división da Meseta Central entre a Submeseta Norte e a Submeseta Sur. Salvo algunha excepción menor, constitúe a divisoria entre as concas do Douro e do Texo.

A maior elevación do sistema é o pico Almanzor (2.592 m), situado na Serra de Gredos. As montañas do Sistema Central teñen unha prominencia media de 1.200 metros e unha base que oscila dos 500 a 1.200 metros.

O Sistema Central está formado por moitas serras, entre as que cabe destacar: a Serra de Guadarrama, a Serra de Somosierra, a Serra de Gredos e a Serra de Gata.[miniatura|300px|[Pico Almanzor é o monte máis alto da Serra de Gredos e tamén do Sistema Central.|centro]]
Enseada do Orzán

[300px|Enseada e [praia do Orzán|miniatura]]
miniatura|Vista aérea no 2014.

A **enseada do Orzán** é unha baía situada na cidade da Coruña, en Galicia. Está aberta ao océano Atlántico e baña as praias de Riazor, do Orzán e do Matadoiro.

## Historia 
Ao longo da historia, a enseada do Orzán foi testemuña de afogamentos e de actos de heroísmo que impresionaron a cidade. En 2013 inaugurouse na coiraza do Caramanchón un monumento a algunhas destas persoas:
* O 9 de agosto de 1896 faleceu o neno Juan Darriba, de 11 anos, por salvar a Josefa Fernández.
* O 25 de agosto de 1897 faleceu o carpinteiro Francisco Alcaraz cando intentaba salvar tres mulleres.
* O 27 de xaneiro de 2012 faleceron os policías José Antonio Villamor, Rodrigo Maseda e Javier López López cando intentaban rescatar un estudante eslovaco, que tamén faleceu.

## Notas 
## Véxase tamén
Ponte Vella de Monforte de Lemos

A **ponte Vella**, tamén coñecida como **ponte romana**, é unha ponte que cruza o río Cabe no casco urbano de Monforte de Lemos, na provincia de Lugo.

## Historia 
Segundo a tradición, as súas orixes remóntanse á época romano. A ponte actual foi construída por Pedro Rodríguez de Ramberde no século XVI por orde de Catalina de la Cerda y Sandoval, VII Condesa de Lemos, viúva de Pedro Fernández de Castro y Andrade.

## Descrición 
É unha ponte de pedra granítica formado por seis arcos semicirculares, dous deles cubertos en reformas posteriores, e con alicerces apoiados sobre contrafortes. Nos arcos centrais pódense ler varias marcas do canteiro. O firme é de lastras e está aberto ao tráfico rodado nun único sentido da marcha, aínda que está en proxecto a súa peonalización.

A ponte recibe o nome de “vello” en contraposición a outra ponte importante da cidade construída no século pasado e coñecida como Ponte Nova. Desde ela, pódese acceder aos paseos fluviais das ribeiras do Cabe.

## Notas
John Albert

**John Albert**, finado en 1951, foi o último falante activo da lingua alsea.

## Historia
Entre maio e xullo de 1934 o antropólogo Philip Drucker realizou un traballo de campo entre os alsea, coos e clackamas e recolleu  algunhas palabras de John Albert, pero foi a súa colaboración en 1935 con Melville Jacobs da Universidade de Washington e sobre todo en 1942 con John Peabody Harrington que lle gravou 66 discos de aluminio contando historias e recordos  xunto coa obra de Leo Frachtenberg o que constitúe a base do coñecemento actual da lingua alsea.

John Albert era membro do pobo alsea, e como a maior parte deles fora pescador de salmón na súa mocidade e vivira na reserva de Siletz ata aproximadamente cando tiña trinta ao trasladarse a reserva dos Chehali en Oakville, Washington, deixando de ter contacto coa única outra falante da lingua, Leona Ludson, polo que a súa única oportunidade de practicar a lingua era cos lingüistas. Á súa morte en 1951 o alsea converteuse nunha lingua morta.

## Notas
Linares (homónimos)

O topónimo castelán **Linares** (*liñares*, lugar onde medra o liño), pode referirse a:
;En España

* **Linares**, concello da provincia de Xaén;
* **encoro de Linares**, na provincia de Segovia;
* **río Linares**, afluente do río Alhama, na cunca do río Ebro.
* **Linares de Mora**, concello da provincia de Teruel;
* **Linares de Riofrío**, concello da provincia de Salamanca.
;En América
* **Linares**, concello chileno da provincia de Linares, rexión do Maule;

* **Linares**, concello mexicano do estado de Nuevo León;
* **Linares**, concello colombiano do Departamento de Nariño;

## Véxase tamén
### Outros artigos
* **Club Deportivo Linares Unido**, equipo de fútbol de Linares (Chile);
* **Club Deportivo Linares**, equipo de fútbol de Linares, Xaén.
* **Ciudad de Linares**, torneo internacional de xadrez disputado na mesma cidade andaluza.
Estación de Málaga-María Zambrano

**Málaga-María Zambrano** é a estación central de ferrocarril de Málaga, incluída dentro da rede de estacións de Adif. Está situada sobre unha estación pasante de trens da rede de Proximidades Málaga denominada *Málaga-Renfe*, actualmente pechada por obras. Actualmente realízanse obras para crear un enlace co futuro intercambiador de Renfe e así facilitar a mobilidade entre esta, a estación de autobuses e a estación do Metro de Málaga. A estación leva o nome de María Zambrano dende 2007, xa que antes chamábase *Málaga-Término*.

É cabeceira da liña C-2 de Proximidades Málaga, situada na zona 0 da rede, parada de trens de Media distancia Renfe e de trens de longa distancia.

## Trens 
### Proximidades Renfe 
A estación subterránea ten servizo de Proximidades Renfe cunha frecuencia de 2 trens por hora na liña C-1 e uns poucos trens ao día na liña C-2. É cabeceira da segunda.

[250px|miniatura|Tren de [AVE|alta velocidade na estación]]

### Media distancia 
Os trens de Media Distancia son de tipo R-598 con destino Sevilla-Santa Justa percorrendo a liña A-3 ou son Rexional Exprés con destino Ronda que combina con parte do trazado da liña A-5.

### Longa distancia 
Dende o 24 de decembro de 2007 está aberta ó público a *L.A.V. Córdoba-Málaga*, que permite a chegada de trens AVE dende Madrid-Puerta de Atocha en 2 h e media.

## Centro Comercial Vialia 
Dentro da estación atopamos un centro comercial, con establecementos de Media-Markt, Game, H&M ou Mc Donald's entre outros, así como un cine Yelmo Cineplex.

## Notas 
## Véxase tamén
### Ligazóns externas
* Ficha en miestacion.es
Liña León - A Coruña

A **liña León-A Coruña**, tamén coñecida historicamente como a **liña Palencia-A Coruña**, é unha liña de ferrocarril de 428,2 quilómetros de lonxitude que pertence á rede ferroviaria española. Une a Meseta con Galicia polo leste percorrendo as provincias de León, Ourense, Lugo e A Coruña. Seguindo a catalogación de Adif é a **liña 06-800**.

## Características 
Segundo a Declaración da Rede de Adif na súa actualización de 2013, a liña está electrificada a 3 kV de corrente continua mediante fío aéreo entre León e Monforte de Lemos, así como a 25 kV de corrente alterna na estación da Coruña, e é de vía única.

No referente á sinalización, toda a liña está dotada de Control de Tráfico Centralizado (CTC), con Bloqueo Automático de Vía Única (BAU) entre León e Monforte de Lemos e Bloqueo de Liberación Automática en vía única (BLAU) entre Monforte de Lemos e A Coruña.
[centro|miniatura|500x500px|O viaduto da Chanca, sobre o [río Rato, ergueito nas proximidades da estación de Lugo, é unha das construcións máis senlleiras desta liña.]]

## Servizos ferroviarios 
### Viaxeiros 
A liña é usada tanto por trens de Longa como de Media distancia operados por Renfe Operadora. Os servizos están distribuídos en dous tramos ben diferenciados. 
O tramo de León a Monforte de Lemos é utilizado polos seguintes trens:
*Alvia Barcelona - A Coruña/Vigo
*Intercity *Camiño de Santiago* A Coruña/Vigo - Bilbao/Irún
*Trenhotel *Galicia* Barcelona - A Coruña/Vigo
*Trenhotel *Atlántico* Madrid - Ferrol
*Rexional Expres León - Vigo
*Intercity Madrid - Vigo
*Intercity Madrid - Ponferrada (Só entre León e Ponferrada)

O tramo entre Monforte de Lemos e A Coruña úsano:
*A rama coruñesa do Trenhotel *Galicia*
*Trenhotel *Atlántico* Madrid - Ferrol (entre Monforte e Betanzos-Infesta)
*Alvia Madrid - Ferrol (entre Monforte e Betanzos-Infesta)
*MD A Coruña - Monforte de Lemos
*MD A Coruña - Ferrol (entre A Coruña e Betanzos-Infesta)

## Notas 
## Véxase tamén 
### Bibliografía 
* 
* 
* 
* 
* 
* 
*
Barro, Codeseda, A Estrada

**Barro** é un lugar na parroquia de Codeseda no concello da Estrada, na comarca de Tabeirós - Terra de Montes, na provincia de Pontevedra.
No ano 2008 tiña 17 habitantes, deles 10 eran homes e 7 eran mulleres, o que supón unha diminución de 10 habitantes respecto do ano 2000.

Neste lugar naceu en 1902 o escritor Xosé Manuel Cabada.

## Lugares e parroquias 
### Lugares de Codeseda 
### Parroquias da Estrada 
## Véxase tamén 
### Outros artigos 
* Lugares da Estrada
### Bibliografía 
*